**SREDNJA ŠKOLA FRA ANDRIJE KAČIĆA MIOŠIĆA** **MAKARSKA**

|  |  |
| --- | --- |
| **Adresa:** | 21 300 Makarska, Breljanska 3 |
| **Kontakt telefon:** | 021/610-304 (centrala)  021/678-268 (tajništvo)  021/610-494 (ravnatelj) |
| **E-mail:** | ured@ss-fraandrijekacicamiosica-ma.skole.hr |
| **Web stranica:** | <http://www.ss-fraandrijekacicamiosica-ma.skole.hr/> |
| **Instagram:** | ssfakm\_erasmus |
| **Facebook:** | Srednja škola fra Andrije Kačića Miošića, Makrska – Erasmus+ MoDi |
| **Stručna služba škole:** | pedagog, psiholog, knjižničar |
| **Ravnatelj:** | u.z. ravnateljice prof. Evelin Bulić –  prof. Mario Udovičić |
| **Smjenski rad:** | DA |

|  |  |  |  |  |  |
| --- | --- | --- | --- | --- | --- |
| **PROGRAM RADA**  **program-zanimanje** | **Broj učenika** | **Broj razreda** | **Predmeti posebno važni za upis**  **(7. i 8. r. OŠ)** | **Predmet posebno**  **važan za upis (koji određuje Škola)** | **Natjecanje**  **po izboru**  **škole** |
| GIMNAZIJA   * Opća gimnazija * Jezična gimnazija | 26  48 | 1  2 | Hrvatski jezik, Matematika, prvi strani jezik, Povijest, Geografija | Biologija | Biologija/  Njemački  jezik |
| EKONOMIJA, UPRAVA I TRGOVINA   * Ekonomist | 20 | 1 | Hrvatski jezik, Matematika, prvi strani jezik, Povijest, Geografija | Tehnička kultura | Informatika |
| UGOSTITELJSTVO I TURIZAM   * Hotelijersko-turistički tehničar | 24 | 1 | Hrvatski jezik, Matematika, prvi strani jezik, Povijest, Geografija | Likovna kultura | Njemački  jezik |

|  |  |  |  |  |
| --- | --- | --- | --- | --- |
| **PROGRAM RADA**  **program-zanimanje** | **Obvezni**  **strani jezici** | **Izborni predmet** | **Potvrda školskog liječnika** | **Minimalan broj bodova** |
| GIMNAZIJA   * Opća gimnazija * Jezična gimnazija | 1.Engleski jezik  2.Njemački/Talijanski  jezik | Vjeronauk/Etika | ne | 55 |
| EKONOMIJA, UPRAVA I TRGOVINA   * Ekonomist | 1.Engleski jezik | Vjeronauk/Etika  Obiteljski posao/Globalno poslovno okruženje | da | / |
| UGOSTITELJSTVO I TURIZAM   * Hotelijersko-turistički tehničar | 1.Engleski jezik  2.Njemački jezik  3.Talijanski jezik | Vjeronauk/Etika | da | / |

**OPĆA / JEZIČNA GIMNAZIJA**

Gimnazija je općeobrazovna škola čija je svrha osposobiti učenika za logičko i stvaralačko mišljenje, samostalno učenje, razviti intelektualnu širinu, potrebu za novim saznanjima i istraživačkom djelatnošću. Iz nastavnog programa vidljivo je da opća gimnazija uravnotežuje prirodoslovne, matematičke i jezične sadržaje, dok jezična gimnazija u svojem planu ima povećanu satnicu stranih jezika.

Srednje obrazovanje završava polaganjem državne mature.

Gimnazija je kao općeobrazovna škola prijelazni stupanj k profesionalnom osposobljavanju na sveučilišnim i stručnim studijima; ne daje zanimanje nego srednju školsku spremu. Gimnazija predstavlja glavni izvor studenata na gotovo svim sveučilištima, njen osnovni zadatak je priprema učenika za nastavak školovanja. Prateći upis gimnazijalaca na studij, možemo se pohvaliti da naši učenici koji na vrijeme počnu s pripremama zaista i upišu onaj studij koji žele. Ponosimo se uspjesima naših učenika i njihovih profesora na županijskim i državnim natjecanjima.

\*U jezičnoj gimnaziji u trećem i četvrtom razredu umjesto jednog predmeta iz prirodne

skupine (Fizika, Biologija, Kemija) može se odabrati strani jezik (Talijanski jezik).

\*\* U općoj gimnaziji u drugom razredu bira se jedan izborni predmet (Informatika, Talijanski jezik, Psihologija itd.).

**EKONOMIST**

Stjecanjem srednje stručne spreme u zanimanju ekonomist, stječe se široka mogućnost zapošljavanja (u banci, osiguranju, trgovačkim, turističkim i ugostiteljskim poduzećima itd.), a poslovi na kojima ekonomist može raditi su poslovi knjigovodstva, financijski poslovi (računovodstvo, bankarstvo, blagajnički poslovi), poslovi ekonomske promidžbe i slično. Ekonomist može otvoriti vlastito poduzeće ili se baviti poduzetništvom. Na radnim mjestima gdje se zapošljavaju ekonomisti većina poslova se obavlja na računalima, za što se osposobljavaju kroz program Informatike u srednjoj školi.

Poželjne osobine: inicijativa, odgovornost, točnost, ažurnost, sistematičnost, razvijene komunikacijske vještine.

Ekonomski program pruža učenicima stručna znanja te imaju široku mogućnost zapošljavanja, a isto tako mogu nastaviti obrazovanje na sveučilišnim ili stručnim studijima. Školovanje završava obranom završnog rada, a učenici mogu polagati i državnu maturu (više od 90% naših ekonomista polaže državnu maturu).

\*IZBORNI PREDMETI:

-1. razred: Obiteljski posao ili Globalno poslovno okruženje

-2.razred: Uvod u poslovno upravljanje ili Osnove turizma

-3. razred: Računovodstvo neprofitnih organizacija ili Upravljanje prodajom

-4. razred: Analiza financijskih izvješća ili Marketing usluga

\*U trećem razredu učenici dobivaju predmet VJEŽBENIČKA TVRTKA gdje samostalno osnivaju vlastitu tvrtku i vode njeno poslovanje. Kroz ovaj predmet učenici pokazuju svoju kreativnost, odgovornost, sposobnost timskog rada, korištenje znanja stranih jezika. Vještine koje učenicima nudi Vježbenička tvrtka omogućit će im kvalitetno uključivanje u stvarni poslovni svijet. U travnju svake godine najuspješnije tvrtke iz naše škole predstavljaju se na Međunarodnom sajmu vježbeničkih tvrtki u Zagrebu.

**HOTELIJERSKO - TURISTIČKI TEHNIČAR**

Školovanje hotelijersko - turističkog tehničara prilagođeno je zahtjevima širokog raspona poslova u hotelima, hotelskim poduzećima, turističkim agencijama i drugim sličnim poduzećima turističke ponude. Hotelijersko - turistički tehničari rade u mnogobrojnim poslovima na različitim mjestima: kao turistički vodiči, vode računa o smještaju organiziranih turističkih grupa, izrađuju ekonomsku raščlambu turističkih i izletničkih aranžmana, obrađuju turističko tržište, dopisuju se s domaćim i inozemnim poslovnim partnerima uz korištenje stranih jezika i daktilografije, koordiniraju rad službi u turističkim agencijama i u prodajnom odjelu hotela, obavljaju recepcijske poslove u propagandnoj turističkoj djelatnosti.

Poželjne osobine za ovo zanimanje su: komunikativnost, ljubaznost, snalažljivost,strpljivost, interes za rad s ljudima, interes za učenje stranih jezika, organizacijske sposobnosti, psihofizička izdržljivost zbog napornog rada u sezoni i čestih putovanja. U programu hotelijersko - turističkog tehničara zastupljeni su uz strane jezike (tri strana jezika) i općeobrazovni predmeti što omogućuje stjecanje dobrog općeg obrazovanja pa učenici mogu nastaviti obrazovanje na sveučilišnim ili stručnim studijima.

Školovanje završava obranom završnog rada, a učenici mogu polagati i državnu maturu

(više od 90% naših učenika HTT programa polaže državnu maturu).

***Pozitivne strane naše škole:***

Škola osim redovite nastave nudi mogućnost učenja velikog broja stranih jezika; uz redovnu i izbornu nastavu (Engleski j., Njemački j., Talijanski j.), organizirana je i fakultativna nastava iz Njemačkog jezika (DSD jezična diploma) i Talijanskog jezika ovisno o interesu učenika.

Ovisno o interesu učenika, organizira se i fakultativna nastava iz Psihologije i Informatike.

Škola nudi sadržaje dopunske i dodatne nastave za učenike kojima je potrebna dodatna pomoć u svladavanju nastavnog gradiva kao i za one koji žele znati više i pripremati se za natjecanja iz brojnih predmeta/područja (Matematika, Informatika, Kemija, Fizika, Biologija, LiDraNo, Povijest, Zemljopis, strani jezici; Knjigovodstvo, Sajam vježbeničkih tvrtki, GASTRO, sport...), što svake školske godine pokazuju izvrsni rezultati na županijskim i državnim natjecanjima.

Učenicima se također kroz dopunsku i dodatnu nastavu nude besplatne pripreme iz različitih predmeta za državnu maturu. Učenici naše škole postižu vrlo dobru prolaznost i uspjeh na državnoj maturi i u velikom postotku upisuju željene fakultete.

Možemo istaknuti da se u zanimanjima ekonomist i hotelijersko – turistički tehničar uspješno provodi suradnja s gospodarskim i obrtničkim sektorima te da naši učenici ovih strukovnih zanimanja po završetku srednjoškolskog obrazovanja imaju dobre mogućnosti za zapošljavanje na ovom području.

Grad Makarska i ostale općine Makarske rivijere svake godine provode stipendiranje učenika koji postižu odličan uspjeh te nagrađuju učenike koji postižu izvrstan uspjeh na državnim natjecanjima.

Škola nudi različite izvannastavne sadržaje:

- Brojne aktivnosti i projekti Školskog preventivnog programa

- Aktivnosti školskog Volonterskog kluba

- Školski list „Krugovi koji se šire“

- Posjeti kazalištu i gostovanja kazališnih družina i gostiju predavača, kinu, muzejima i galerijama; sudjelovanje u različitim manifestacijama i događajima, posjeti

- Sportski turniri

- Školski izleti i ekskurzije, terenska nastava

- Obilježavanje Dana Škole te ostalih važnih prigoda tijekom školske godine (školske priredbe)

Uključeni smo u projektne aktivnosti Erasmus+ (MoDi) programa te provedbu ostalih projekata financiranih iz Europskih fondova.